en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml en en en en es ml en en de da en da cs en en cs da en en en cs cs da da en en cs cs en en en en da da en da cs cs en en ml cs cs da da cs en en cs en cs da en en en cs cs da en cs da en da en en en en en en en
പഴയ ഒരു മരം വെട്ടുകാരന്റെ കഥ അറിയില്ലേ.. മരം വെട്ടുമ്പോൾ മഴു പുഴയിൽ വീണു, ദേവത വന്നു ഓരോ മഴുവായി കാണിച്ചു ഇത് നിന്റെതാണോ എന്ന് ചോദിച്ചതും, സത്യസന്ധമായി മറുപടി പറഞ്ഞതു കൊണ്ട് അയാൾക്ക്‌ സ്വന്തം മഴുവിനോടൊപ്പം, സ്വർണത്തിലും , വെള്ളിയിലും തീർത്തത് ഉൾപ്പെടെ മൂന്നു മഴു കിട്ടിയ കഥ.. ഉള്ള മരങ്ങളൊക്കെ വെട്ടി ഫ്ലാറ്റ് ഉണ്ടാക്കിയത് കൊണ്ട്, ഇപ്പൊ മരങ്ങൾ ഇല്ലാത്തത് കൊണ്ടും ആ കഥ നമ്മൾ മറന്നു പോയേനെ പക്ഷേ നമ്മുടെ ഭാഗ്യം കൊണ്ട് കൊട്ടേഷൻ ടീമുകൾ മഴു കയ്യിൽ എടുത്തത്‌ കൊണ്ട് നമ്മൾ ആ കഥ മറന്നില്ല...
മൂന്നു മഴു കിട്ടിയതു മരം വെട്ടുകാരന് മാറി മാറി വരുന്ന സർക്കാരുകളുടെ സാമ്പത്തിക നയം കൊണ്ട് ജീവിക്കാൻ തന്നെ തികയില്ലയിരുന്നു.. പിന്നെ ലോക്കർ ഇല്ലാതിരുന്നത് കൊണ്ട് ദേവത സ്വർണവും വെള്ളിയുമൊക്കെ പുഴയുടെ അടിയിൽ അല്ലെ വച്ചിരുന്നത്. അത് കൊണ്ട് അതിന്റെ മാറ്റ് വളരെ കുറവായിരുന്നു എങ്കിലും സ്വർണത്തിന്റെയും, വെള്ളിയുടെയും വില കൂടി വന്നത് കൊണ്ടു അത് വിറ്റു കിട്ടിയത് കൊണ്ട് ഒരു മകൻ ഉണ്ടായിരുന്നവനെ അത്യാവശ്യം വിദ്യാഭ്യാസം നല്കി..ഇപ്പൊ പഴയത് പോലെ മരം വെട്ടാനോന്നും വയ്യാ.. ആയ കാലത്ത് മരം വെട്ടി നടന്നതുകൊണ്ട്‌ രാഷ്ട്രീയത്തിൽ ഒന്നും താല്പര്യം ഇല്ലായിരുന്നു. അതിൽ എങ്ങാനും ഇറങ്ങിയിരുന്നെങ്കിൽ നടക്കാനും, സംസാരിക്കാനും വയ്യാത്ത ഈ കാലത്ത് വല്ല എം.എൽ.എയൊ , മന്ത്രിയോ, പ്രധാന മന്ത്രിയോ, രാഷ്ട്രപതിയോ ഒക്കെ ആവാമായിരുന്നു. എന്തായാലും മകൻ നാലക്ഷരം പഠിച്ചല്ലോ.. അത് മതി എന്നു അയാളും കരുതി..
ഒരു പണിയും ഇല്ലാതെ അങ്ങോട്ടും ഇങ്ങോട്ടും പണിഞ്ഞു നടക്കുന്ന ഈ കാലത്ത് പഠിത്തം കഴിഞ്ഞു ഇറങ്ങിയ അവനും വേറെ പണി ഒന്നും ഉണ്ടായിരുന്നില്ല..ഒന്നുകിൽ ആർക്കെങ്കിലും ഇട്ടു പണിയണം അല്ലെങ്കിൽ ഫേസ് ബുക്കിൽ കയറണം, കുളി , പല്ലു തേപ്പു ,  (ഉണ്ടോ എന്തോ ദൈവത്തിനു അറിയാം), തിന്നതു, പിന്നെ സുരേഷ്ഗോപിടെ കമ്മിഷണർ സിനിമയിലെ ഡയലോഗ് മനസിലായില്ലേ അത് തന്നെ അതിന്റെ വിശേഷങ്ങളും പറഞ്ഞിരിക്കും ഫേസ് ബുക്കിൽ.
പൊതുവെ ഇതൊക്കെ പറയുന്നവന്മാർക്ക് ഫീമൈൽ ഫ്രെണ്ട്സിന്റെ എണ്ണം കാക്ക തൊള്ളായിരം ആയിരിക്കും. സംശയം ഉണ്ടെങ്കിൽ നിങ്ങളു പരിശോധിക്കു..ഇച്ചിരി ഡീസന്റ് ആയിട്ടു അതൊക്കെ ഉപയോഗിക്കുന്നവനു വിരലിൽ എണ്ണാവുന്ന ഫീമൈൽ സുഹൃത്തുക്കളെ കാണൂ. അലമ്പും, കൂതറ ഡയലോഗും പറയുന്നവന്മാരുടെ പ്രൊഫൈൽ നോക്കിയാൽ അതിൽ ഫുള്ളും ഫീമൈൽ ആയിരിക്കും. അവസാനം അവൻ കൊടുക്കുന്ന പണിയും മേടിച്ചു ചിലതെങ്കിലും ഒന്നുകിൽ കയറെടുക്കും അല്ലെങ്കിൽ ഏതെങ്കിലും നിരപരാധിടെ തലയിൽ ആവും..
മരം വെട്ടുകാരന്റെ മകനും  അത് പോലെ തന്നെ. ഐശ്വര്യാ റായി മുതൽ അങ്ങ് അടിമാലി ഡ്രൈവിംഗ് സ്കൂൾ നടത്തുന്ന അടിവാരം ശാന്ത (സത്യം അവർ ഡ്രൈവിംഗ് സ്കൂൾ ടീച്ചർ ആണ് വേറെ ഒന്നും കരുതല്ലേ) വരെ അവന്റെ ഫ്രണ്ട് ലിസ്റ്റിൽ ഉണ്ട്..സംഭവം ഇത്രയൊക്കെ ആണെങ്കിലും അവനും കുറച്ചു ലൈൻ ഉണ്ട്.. പഴയത് പോലെ ലൈൻ വലി ഒന്നും ആരും പുറത്തു അറിയില്ല, സംഭവം ഓണ്‍ ലൈൻ അല്ലെ.. അത് കൊണ്ട് ഒരേ സമയം എത്ര ലൈൻ വേണമെങ്കിലും വലിക്കാം. ഇക്കാര്യത്തിൽ നമ്മുടെ ടെലിഫോണ്‍, വൈദ്യുതി മേഖലക്ക് പ്രത്യേകം നന്ദി പറയണം കാരണം അവർ ആണല്ലോ ലൈൻ ഒക്കെ പോസ്റ്റിലൂടെ വലിച്ചു നാല് പേര് കാണുന്നതിലും നല്ലത് മണ്ണിനു അടിയിലൂടെ ഇഷ്ടം പോലെ വലിക്കാൻ പഠിപ്പിച്ചത്. അത് കൊണ്ട് തന്നെ അവൻ ഒന്ന് രെണ്ട്‌ ലൈൻ വലിച്ചു.. ചിലതിനു വേണ്ടി മണ്ണ് മാത്രം മാന്തി വച്ചിട്ട് അനുവാദവും അവസരവും കാത്തിരുന്നു...
ദിവസങ്ങൾ ഇങ്ങിനെ ഗ്യാസിന്റെയും, പെട്രോളിന്റെയും വില പോലെ മുന്നോട്ടു പൊയ്ക്കോണ്ടിരുന്നു..അവൻ മണ്ണ് മാന്തി വച്ചിരുന്ന ഒരു സ്ഥലത്ത് ലൈൻ വലിക്കാൻ അവസരം കിട്ടി..ലൈൻ വലിച്ചു മറു ഭാഗത്ത്‌ എത്തിച്ചപ്പോൾ, ചാറ്റിനു ഇടയിൽ അവൾ ഒരു കാര്യം പറഞ്ഞു..ഇതാണ് എന്റെ നമ്പർ ഇനി എനിക്ക് ഓണ്‍ലൈനിൽ വരാൻ കഴിയില്ല.. നാളെ മുതൽ നീ ഒരു ദിവസം മിനിമം പത്തു പ്രാവശ്യമെങ്കിലും എന്നെ വിളിക്കണം, വിളിച്ചില്ല എങ്കിൽ അതോടെ നമ്മൾ തമ്മിൽ യാതൊരു ബന്ധവും ഉണ്ടാവില്ല ..എല്ലാം സമ്മതിച്ചു സന്തോഷത്തിൽ മതി മറന്നിരുന്ന അവൻ ചാറ്റിങ്ങ് കഴിഞ്ഞതും അറിയാതെ അത് മൊത്തം അങ്ങ് ഡിലീറ്റ് ചെയ്തു കളഞ്ഞു...അവളും പോയി, നമ്പറും പോയി, ശെടാ ഇനി ഇപ്പോൾ .എന്ത് ചെയ്യും...
മരം വെട്ടുകാരനെ പണ്ട് മഴു കൊടുത്തു സഹായിച്ച വന ദേവതയുടെ കസിൻ സിസ്റ്റർ ആണു  ഫേസ് ബുക്കിന്റെ ദേവത.. തന്റെ സ്റ്റാറ്റസ് അപ്ഡേറ്റ് ചെയ്തു, പ്രൊഫൈൽ പിക്ചർ ആയിട്ടു ദേവലോകത്ത്‌ നടന്ന പാർട്ടിയുടെ ഒരു ചിത്രവുമിട്ടു ലാപ്‌ ടോപ്‌ ക്ലോസ് ചെയ്യാൻ നേരത്താണ്, ഫേസ് ബുക്ക്‌ ദേവത മരം വെട്ടുകാരന്റെ മകൻ വിഷമിച്ചു ഇരിക്കുന്നത് കണ്ടത്...പണ്ട് കസിൻ സിസ്റ്റർ പറഞ്ഞു അവന്റെ അച്ഛന്റെ കഥയൊക്കെ അറിയാമായിരുന്ന ഫേസ് ബുക്ക്‌ ദേവതക്കു അവനെ ഒന്ന് പരീക്ഷിച്ചാൽ കൊള്ളാമെന്നു തോന്നി..നാട് മൊത്തം മൊബൈൽ ടവർ കാരണം പഴയത് പോലെ പെട്ടെന്ന് അങ്ങിനെ  പ്രത്യക്ഷപ്പെടാൻ പറ്റില്ല. ചിലപ്പോൾ ഏതെങ്കിലും ടവറിൽ ഇടിച്ചു പണി കിട്ടും..അതുകൊണ്ട് കുറെ നേരം ശ്രമിച്ചു ഒന്ന് രെണ്ട്‌ ടവറിന്റെ ഇടയിൽ കൂടി അഡ്ജസ്റ്റ് ചെയ്തു ദേവത അവന്റെ മുന്നിൽ പ്രത്യക്ഷപ്പെട്ടു...
എന്താണ് കുഞ്ഞേ നീ വിഷമിച്ചു ഇരിക്കുന്നത്...
അതി സുന്ദരിയായ ഒരു യുവതി പെട്ടെന്ന് തന്റെ മുന്നിൽ പ്രത്യക്ഷപ്പെട്ടതു കണ്ടു ആദ്യം ഒന്ന് പകച്ചു അവൻ...
ഞാൻ ഫേസ് ബുക്ക്‌ ദേവതയാണ്..എന്തിനാണ് നീ വിഷമിച്ചിരിക്കുന്നത് ...
എനിക്കൊരു മൊബൈൽ നമ്പർ കിട്ടിയിരുന്നു പക്ഷേ ഞാൻ അറിയാതെ അത് ഡിലീറ്റ് ചെയ്തു പോയി..
കസിൻ സിസ്റ്റർ ഇവന്റെ അപ്പനോട് നടത്തിയ അതേ പരീക്ഷണം തന്നെ ഇവനോടും നടത്തണമെന്ന് ദേവതക്കു തോന്നി...
അത്രയേ ഉള്ളൂ,  ഇതാ ഈ  നമ്പർ ആണോന്നു നോക്കു ...
അത് ഐശ്വര്യാ റായുടെ നമ്പർ ആയിരുന്നു.. അവൻ പറഞ്ഞു.. അല്ല ഇതല്ല നമ്പർ ..
ദേവതക്കു ഉള്ളിൽ സന്തോഷം തോന്നി, അപ്പനെ പോലെ തന്നെ ആവും മകനും, എന്നാലും പരീക്ഷണം തുടരാം.. അടുത്തത് കാവ്യാ മാധവന്റെ നമ്പർ എടുത്തു കാട്ടി ദേവത ചോദിച്ചു...
ഇതാണോ നീ ഡിലീറ്റ് ചെയ്ത നമ്പർ
മൂന്നാമതായി അവന്റെ നഷ്ടപെട്ട നമ്പർ എടുത്തു കാണിച്ചു ദേവത, ഇതാണോ നോക്കൂ...
ദേവത ഞെട്ടിപ്പോയി, ദേവതക്കു ദേഷ്യം വന്നു...
ധിക്കാരി, നിന്റെ അച്ഛൻ എത്ര സത്യസന്ധൻ ആയിരുന്നു.. നീ കള്ളം പറയുന്നോ..
എന്നോട് ഒന്നും തോന്നരുത്..അച്ഛന്റെ കഥകൾ എനിക്കും അറിയാം.. അവസാനം ഈ മൂന്നു നമ്പറും കൂടി എനിക്ക് തന്നിട്ട് നിങ്ങൾ അങ്ങ് പോകും..എനിക്ക് ഈ മൂന്നു നമ്പറും വേണ്ട...അതാ ഞാൻ കള്ളം പറഞ്ഞത്...
അതെന്താ നിനക്ക് ഈ നമ്പരുകൾ ഒന്നും വേണ്ടാത്തത്...
പണ്ടത്തെ പോലെ ഒന്നുമല്ല ഇവർക്ക് ഭയങ്കര ജാടയാ..രാവിലെ പഴം കഞ്ഞി കലത്തിൽ തല ഇട്ടു മോന്തി കൊണ്ട് ഇരിക്കും ആ സമയത്ത് നമ്മള് വിളിച്ചാൽ പറയും ഇന്റർ കോണ്ടിനന്റൽ ഹോട്ടലിൽ ബ്രേക്ക്‌ ഫാസ്റ്റ് കഴിച്ചു കൊണ്ട് ഇരിക്കുകയാണെന്ന് , രാത്രിയിൽ അപ്പനും അമ്മയും പൊരിഞ്ഞ തല്ലായിരിക്കും ആ ശബ്ദം ഫോണിൽ നമുക്ക് കേൾക്കാം എന്നാലും ആ സമയത്ത് വിളിച്ചാൽ പറയും ഓ സോറി ഞാൻ ഒരു ഇംഗ്ലീഷ് മൂവി കണ്ടു രസിച്ചു ഇരികയാണ്, പ്ലീസ് ഡോണ്ട് ഡിസ്ടര്ബ് മീ എന്ന്, ഇനി ഇപ്പോൾ വേറെ ഏതെങ്കിലും സമയത്ത് വിളിച്ചാൽ അടുപ്പത്ത് തീ ഊതുകയായിരിക്കും അപ്പോൾ പറയും ഞാൻ ജോഗ്ഗിങ്ങിൽ ആണ് എന്ന്.. ഇതൊക്കെ കേട്ട് മടുത്തു.. അതാ വേണ്ടാന്ന് പറഞ്ഞത്..
ഹഹഹഹഹ, ഈ ജാടയൊക്കെ നിങ്ങളും കാണിക്കാറില്ലേ , പുറമ്പോക്ക് കമ്പനിടെ ഷൂസ് ഇട്ടിട്ടു ചോദിച്ചാൽ റീബുക്കിന്റെ ആണെന്ന് പറയില്ലേ, ഭൂലോകം മൊത്തം കാണാൻ പറ്റുന്ന ദ്വാരം ഉള്ള അടി വസ്ത്രം ഇട്ടിട്ടു ഒരു കേടും  ഇല്ലാത്ത ഇലാസ്ടിക് മാത്രം പുറത്തു കാണിച്ചു പുതിയതാണെന്ന് പറഞ്ഞു നടക്കില്ലേ.. ഇരന്നു വാങ്ങിച്ചു വരുന്ന ബൈക്ക് അപ്പൻ പിറന്നാളിന് സമ്മാനിച്ചതാണ്‌ എന്ന് പറയാറില്ലേ, ഏതെങ്കിലും ചായക്കടയിലെ ഉളുത്ത ഉഴുന്ന് വട തിന്നു നിക്കുമ്പോൾ അവർ വിളിച്ചാൽ ഫ്രൈഡ് റൈസ് കഴിച്ചു കൊണ്ടിരിക്കുകയാണ് എന്നൊക്കെ പറയാറില്ലേ..
ഓ, അവർ ഇങ്ങോട്ട് ഒന്നിടുമ്പോൾ, ഞങ്ങൾ അങ്ങോട്ട്‌ ഒന്നിടുന്നു. എന്തായാലും എനിക്ക് ഇതൊന്നും വേണ്ട കുറെ കാലം ആയില്ലേ ഒരു ചേഞ്ച്‌ വേണ്ടേ..
അതിനു ഞാൻ ഇപ്പോൾ എന്ത് ചെയ്യണം...
പറ്റുമെങ്കിൽ ദേവതയുടെ നമ്പർ താ, അത്യാവശ്യം പഞ്ചാര അടിക്കാൻ തോന്നിയാൽ ഫോണ്‍ ചെയ്യണ്ടല്ലോ, മനസ്സിൽ ഒന്ന് വിചാരിച്ചാൽ പ്രത്യക്ഷപ്പെടുമല്ലോ...
ങേ, അയ്യോ, ഞാൻ ഇല്ലേ,  ഞങ്ങളെയും വെറുതെ വിടില്ലേ ദുഷ്ടന്മാരേ നിലവിളിച്ചു കൊണ്ട് ദേവത അപ്പോൾ തന്നെ അപ്രത്യക്ഷമായി, പിന്നെ ആരും ദേവതയെ കണ്ടിട്ടില്ല...
Posted by Sajeed Noohkhan at 05:55 No comments:
Newer Posts Older Posts Home
Subscribe to: Posts (Atom)
View my complete profile
മരം വെട്ടുകാരനും മകനും.. പഴയ ഒരു മരം വെട്ടുകാരന്...
Feedjit Live Blog Stats
Feedjit Live Blog Stats
Ethereal template. Powered by Blogger.